**Lønnekveldfly** (*Acronicta aceris*) er en sommerfugl som tilhører familien nattfly (Noctuidae). Som for mange andre kveldfly (Acronictinae) er den voksne sommerfuglen temmelig anonym, men larven er spektakulær.

Utseende
--------

 larve av lønnekveldfly
Et middelsstort (vingespenn 40 – 45 mm), pregløst grått nattfly. Antennene er trådformede, kroppen kledt med lysgrå hår. Forvingen er lysgrå med diffuse, svarte tegninger, uten noe påfallende mønster. Bakvingen er hvit, i det minste hos hunnen med grå bestøvning på vingeårene. Larven er fargerik, tett kledt med gule og oransje hår. Lags ryggen har den en rekke av svartkantede, hvite flekker.

Levevis
-------

Arten er knyttet til løvskog, hager og parker. Larvens næringsplanter er hestekastanje (*Aesculus hippocastania*), platanlønn (*Acer pseudoplatanus*) og andre lønne-arter (*Acer* spp.), til dels også andre busker og løvtrær. De voksne sommerfuglene flyr om natten i mai – juli.

Utbredelse
----------

Arten finnes fra Nord-Afrika, gjennom Sør- og Mellom-Europa østover til Sentral-Asia. I Norden forekommer den relativt vanlig i Danmark og det sørligste Sverige, mens den trolig er utdødd i Finland.

Arten var tidligere bare funnet én gang i Norge, i Oslo rundt 1850. Acronicta aceris lever på lønn, men også andre løvtrær. Biotopen er skogbryn, hager og parker. På tross av stor innsamlingsaktivitet gjennom 150 år i artens rette miljø, ble ikke sommerfuglen gjenfunnet. Først i 2017 ble den gjenfunnet i Halden i Østfold. I 2018 og 2019 ble den funnet på flere nye lokaliteter i Østfold, og i 2020 også i Akershus. Det er en tydelig rekolonisering som har skjedd. Arten kan derfor ikke lenger regnes som utdødd i Norge, og får kategorien LC.

Referanser
----------

1. 1 2  «Artsdatabankens artsopplysninger». Artsdatabanken. 12. februar 2022. Besøkt 12. februar 2022.
2. ↑  Elven H, Aarvik L og Berggren K (24. november 2021). «Sommerfugler. Vurdering av lønnekveldfly *Acronicta aceris* som RE→LC for Norge»Åpent tilgjengelig. *Norsk rødliste for arter 2021*. Artsdatabanken. Besøkt 30. mars 2023.
3. ↑  «Lønnekveldfly – *Acronicta aceris*». *Artskart*. Artsdatabanken. 12. februar 2022. Arkivert fra originalen 21. februar 2022. Besøkt 12. februar 2022.

Kilder
------

* Norges sommerfugler – Lønnekveldfly [*død lenke*]
* Aarvik, L. Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *lønnekveldfly* i Encyclopedia of Life Rediger på Wikidata

* (en) *lønnekveldfly* i Global Biodiversity Information Facility Rediger på Wikidata

* (no) *lønnekveldfly* hos Artsdatabanken Rediger på Wikidata

* (sv) *lønnekveldfly* hos Dyntaxa Rediger på Wikidata

* (en) *lønnekveldfly* hos Fauna Europaea Rediger på Wikidata

* (en) *lønnekveldfly* hos NCBI Rediger på Wikidata

* (en) *Kategori:Acronicta aceris* – bilder, video eller lyd på Wikimedia Commons Rediger på Wikidata

* (en) *Acronicta aceris* – galleri av bilder, video eller lyd på Wikimedia Commons Rediger på Wikidata

* *Acronicta aceris* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie
 |